Mullu oktoobris palus Aivar Ojavere Moe Jookidest, et nad saaksid tasuda arve detsembriks, rääkis Air Cargo juht Andres Matkur. Tulime neile tähtajaga vastu, aga sellest nad kinni ei pidanud. Matkur lootis arvete tasumist, kuni kuulis algatatud likvideerimisest. Andres Matkuri sõnul vastasid Moe Jookide juhatusse kuuluvad Aivar Ojavere ja Oleg Kossorotov tema nõudele  arve tasuda, et ettevõte on likvideerimisel ning raha pole. Mina andsin juhatuse liikme õigused, sealhulgas allkirjaõigused aasta alguses Kossorotovile üle, distantseeris Ojavere ennast Moe Jookide muredest. Andres Matkur aktsiaseltsist Air Cargo osutas tõigale, et tolliteenuste võlg ei tekkinud käesoleval aastal, vaid alates 2001. aasta aprillist. Air Cargo kaalub kohtuhagi esitamist Moe Jookide juhtide ja osanike vastu.